Държавен вестник, бр. 107, 2003 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  107
(2) Заинтересовани лица по ал. 1 са държав-
ни органи, браншови организации, енергийни
предприятия, привилегировани потребители и
организации на потребители, пряко свързани с
изготвения проект.
(3) Комисията обсъжда със заинтересовани-
те лица основните принципи, заложени в про-
екта, и определя срок за представяне на стано-
вища по него не по-кратък от 14 дни.
(4) Комисията разглежда всички постъпили
становища от заинтересованите лица и моти-
вира своето становище, като публикува моти-
вите на страницата си в Интернет.
Чл. 15. (1) Комисията огласява публично
следваната политика и създадената практика
по прилагането на своите актове и мотивите за
тяхната промяна в издавания от нея бюлетин
или по друг подходящ начин.
(2) Бюлетинът на комисията се издава на
всеки 6 месеца и се публикува и на страницата
на комисията в Интернет.
Чл. 16. (1) В своята дейност комисията се
подпомага от администрация.
(2) Дейността на комисията, структурата и
организацията на нейната администрация се
определят в устройствен правилник, приет от
Министерския съвет.
(3) За служителите от специализираната
администрация се прилагат забраните по чл. 12,
ал. 2, т. 1 и 2.
Чл. 17. Членовете на комисията, както и
служителите от нейната администрация са
длъжни да спазват правилата за професионал-
на етика, приети от комисията.
Чл. 18. (1) Информацията, която комисията
придобива, създава и съхранява за целите на
регулирането и чието разгласяване може да
застраши търговския интерес на заявителите и
лицензиантите, е класифицирана информация,
представляваща служебна тайна.
(2) Не е служебна тайна търговската инфор-
мация, която подлежи на публикуване съглас-
но този или друг закон.
(3) Информация, представляваща служебна
тайна, не може да се разгласява освен пред ор-
гани на съдебната власт или други държавни
органи по установения в закон ред.
Чл. 19. (1) Държавните органи, енергийни-
те предприятия и длъжностните лица оказват
съдействие на комисията при осъществяването
на нейните функции.
(2) При осъществяване на своите функции
комисията може да сътрудничи с лица, които
представляват и защитават интересите на пот-
ребителите.
Чл. 20. Председателят на комисията:
1. организира и ръководи дейността на ко-
мисията и на нейната администрация съгласно
закона и нейните решения;
2. представлява комисията пред трети лица;
3. назначава и освобождава служителите от
администрацията;
4. представя ежегодно в Министерския съ-
вет отчет за дейността на комисията;
5. организира съставянето на бюджета и го
внася за разглеждане и приемане от комисията;
6. отговаря за изпълнението, приключване-
то и отчитането на бюджета на комисията;
7. внася годишния отчет и периодичните
финансови отчети за приемане от комисията.
Раздел II
Правомощия на комисията
Чл. 21. За регулиране на дейностите по про-
изводството, преноса и разпределението на елек-
трическа енергия, преноса и разпределението
на природен газ, търговията с електрическа
енергия и природен газ, производството и пре-
носа на топлинна енергия комисията:
1. издава, изменя, допълва, спира, прекратя-
ва и отнема лицензии в случаите, предвидени в
този закон;
2. приема и публикува основни насоки за
дейността си;
3. изготвя проекти на подзаконовите норма-
тивни актове, предвидени в този закон;
4. одобрява общите условия на договорите,
предвидени в този закон;
5. упражнява контрол в случаите, предвиде-
ни в този закон;
6. осъществява регулиране на цените в слу-
чаите, предвидени в този закон;
7. определя правилата за търговия с елек-
трическа енергия и природен газ и техничес-
ките правила на мрежите по предложение на
енергийните предприятия и контролира спаз-
ването им;
8. приема и контролира прилагането на ме-
тодика за определяне на цените на балансира-
щата електрическа енергия като част от прави-
лата за търговия с електрическа енергия по т. 7;
9. определя правилата за достъп до елек-
тропреносната и газопреносната мрежа, съот-
ветно до електроразпределителната и газораз-
пределителната мрежа;
10. по предложение на съответното пренос-
но или разпределително предприятие взема
решение относно принадлежността на елек-
тропроводите, топлопроводите и газопроводи-
те и прилежащите им уредби към преносните
или разпределителните мрежи и дава задължи-
телни предписания за изкупуването им и/или за
предоставяне на достъп до тях;
11. провежда конкурсите по чл. 46;
12. изготвя и контролира спазването на ус-
ловията и правилата за снабдяване на потреби-
телите с електрическа енергия, топлинна енер-
гия и природен газ, включително нормите за
качество на услугите;
13. разглежда исканията на енергийните
предприятия за компенсиране на невъзстано-
вяеми разходи и взема решение за размера на
обоснованите невъзстановяеми разходи, както
и за начина на компенсирането им;